|  |  |
| --- | --- |
|  | Azərbaycan Respublikası Vergilər Nazirliyinin Kollegiyasının 24.12.2012-ci il tarixli 1217050000004800 nömrəli Qərarı ilə təsdiq edilmişdir.  *(Vergilər Nazirliyinin Kollegiyasının 31 iyul 2017-ci il tarixli 1717050000017600 nömrəli Qərarı ilə təsdiq edilmiş əlavə və dəyişikliklərlə)*    Əlavə - 35 |

 “***ƏDV ödəyiciləri barədə məlumatların verilməsi” elektron xidməti üzrə inzibati reqlament***

**1. Ümumi müddəalar**

**1.1.**    **Elektron xidmətin adı:***ƏDV ödəyiciləri barədə məlumatların verilməsi.*

**1.2.**    **Elektron xidmətin məzmunu:***Bu xidmət istifadəçinin vergi orqanlarında ƏDV-nin məqsədləri üçün qeydiyyatda olan vergi ödəyiciləri barədə məlumat əldə etmək imkanını əhatə edir.*

**1.3.**    **Elektron xidmətin göstərilməsinin hüquqi əsası:***Azərbaycan Respublikasının Vergi Məcəlləsinin 24-cü və 30-cu maddələri, “İnformasiya əldə etmək haqqında” Azərbaycan Respublikası Qanununun 10-cu maddəsi, Azərbaycan Respublikası Prezidentinin 2001-ci il 29 mart tarixli 454 nömrəli Fərmanı ilə təsdiq edilmiş “Azərbaycan Respublikasının Vergilər Nazirliyi haqqında Əsasnamə”nin 8.2-ci və 8.4-1-ci bəndləri, Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli, 429 nömrəli Fərmanının 2-ci və 2-1-ci hissələri, Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları", həmin Qaydalara 1 nömrəli əlavə, eləcə də "Elektron xidmət növlərinin Siyahısı"nın 7.46-cı bəndi.*

**1.4.**    **Elektron xidməti göstərən dövlət qurumunun adı:***Azərbaycan Respublikasının Vergilər Nazirliyi.*

**1.5.**    **Elektron xidmətin digər icraçıları:***Yoxdur.*

**1.6.**    **Elektron xidmətin avtomatlaşdırılma səviyyəsi:***Bu sahədə göstərilən elektron xidmət tam avtomatlaşdırılmışdır.*

**1.7.**    **Elektron xidmətin icra müddəti:***Elektron xidmətin icra müddəti sorğunun informasiya sistemi tərəfindən emalı müddətindən asılıdır.*

**1.8.**    **Elektron xidmətin göstərilməsinin nəticəsi:***İstifadəçi sorğu edilən şəxsin ƏDV ödəyicisi kimi vergi orqanında qeydiyyatda olub-olmaması barədə məlumat əldə edir.*

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:***İnteraktiv.*

**2.2.** **Elektron xidmət üzrə ödəniş:** *Ödənişsiz.*

**2.3. Elektron xidmətin istifadəçiləri:***Fiziki və hüquqi şəxslər.*

**2.4. Elektron xidmətin təqdim olunma yeri:***Azərbaycan Respublikasının Vergilər Nazirliyinin rəsm internet səhifəsinin “E-xidmətlər” bölməsi**(*[*https://www.e-taxes.gov.az/ebyn/edvPayerChecker.jsp*](https://www.e-taxes.gov.az/ebyn/edvPayerChecker.jsp)*), https://www.e-gov.az.*

**2.5. Elektron xidmət barədə məlumatlandırma:**

*- http://www.taxes.gov.az;*

*- https://www.e-taxes.gov.az;*

*- https://www.e-gov.az;*

*- Azərbaycan Respublikasının Vergilər Nazirliyinin Çağrı Mərkəzi (195);*

*- Vergi ödəyicilərinə xidmət strukturları (müvafiq idarə və şöbələr);*

*- Vergi ödəyicilərinə xidmət mərkəzləri;*

*- office@taxes.gov.az.*

**2.6. Elektron xidmətin göstərilməsi üçün tələb olunan sənədlər və onların təqdim olunma forması:***Elektron xidmətin göstərilməsi üçün sənəd tələb olunmur.*

**3. Elektron xidmətin göstərilməsi üçün** **inzibati prosedurlar**

**3.2. İnteraktiv elektron xidmətlər uçun sorğu:**

**3.2.1. Sorğunun formalaşdırılması:***Xidmətin göstərilməsi prosesi tamamilə informasiya sistemləri tərəfindən həyata keçirilir. Bu barədə müraciət edən istifadəçi bu reqlamentin 2.4-cü bəndində elektron xidmətin təqdim edildiyi internet ünvanından “ƏDV ödəyicisi barədə məlumat verilməsi” elektron xidməti üzrə öndə açılmış “ƏDV ödəyicisinin axtarışı” adlı ekranında “VÖEN” qrafasına sorğu edilən vergi ödəyicisinin VÖEN-i daxil edilərək “Yoxla” düyməsi sıxılmaqla həmin şəxsin vergi orqanında ƏDV ödəyicisi kimi qeydiyyatında olub-olmaması yoxlanılır. Həmin şəxs ƏDV ödəyicisi olduqda ekrana “Bu ödəyici ƏDV qeydiyyatındadır: 1500260451 – “MRT” MMC” məzmunda mesaj çıxır. Həmin şəxs ƏDV ödəyicisi olmadıqda isə ekrana ”Bu ödəyici ƏDV qeydiyyatında deyildir: 1000165741 – “Xəzan” SC” məzmunda mesaj çıxır. Bununla da istifadəçi həmin şəxsin vergi orqanında ƏDV ödəyicisi olması barədə informasiyanı avtomatik olaraq əldə edir.*

**3.2.2. Sorğunun qəbulu:***Sorğu məlumatları sistemə daxil edilərək istifadəçi tərəfindən təsdiqləndiyi andan avtomatik olaraq qəbul edilir və sorğunun informasiya sistemində emalı müddətindən asılı olaraq ekranda göstərilir.*

**3.3. Elektron xidmətin göstərilməsi və ya imtina edilməsi:**

**3.3.1. Sorğunun yerinə yetirilməsindən imtina halları (tam və qismən avtomatlaşdırılmış xidmətlərin uyğun xüsusiyyətləri nəzərə alınmaqla):***İstifadəçi sorğunun formalaşdırılması üçün bu reqlamentin 3.2.1-ci yarımbəndində nəzərdə tutulmuş məlumatları səhv daxil etdikdə sorğu qəbul edilmir. Səhv məlumatın daxil edilməsi istifadəçinin yenidən sorğu verməsinə mane olmur.*

**3.3.2. Sorğunun qəbulu:***İstifadəçi tərəfindən bu reqlamentin 3.2.1-ci yarımbəndində nəzərdə tutulmuş məlumatlar düzgün daxil edildikdə sorğu qəbul olunur.*

**3.4. Sorğunun icrası:**

**3.4.1. Ardıcıl hər bir inzibati əməliyyat, o cümlədən məsul şəxs haqqında məlumat:***Məlumatlar bu reqlamentin 3.2.1-ci yarımbəndindəki qaydaya uyğun sistemə daxil edilir, “YOXLA” düymə sıxılan an sorğu icra olunur və sorğunun informasiya sistemində emalı müddətindən asılı olaraq ekranda göstərilir.*

*Elektron xidmətin göstərilməsinə Azərbaycan Respublikasının Vergilər Nazirliyinin* Vergi risklərinin təhlili və nəzarəti departamenti, Vergilər Nazirliyinin Vergi ödəyicilərinə xidmət və şəffaf vergi partnyorluğu departamenti və Vergilər Nazirliyinin İnformasiya texnologiyaları mərkəzi *məsuliyyət daşıyır.*

**3.4.2. hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti:***Elektron xidmətinin fəaliyyəti hər hansı bir inzibati prosedur ilə əhatə olunmayıb.*

**3.4.3. İnzibati əməliyyatda iştirak edən digər dövlət orqanı haqqında məlumat:***Yoxdur.*

**3.4.4. Hər bir inzibati prosedurun nəticəsi və onun verilməsi qaydası:***Elektron xidmətin göstərilməsi zamanı sistemdə sorğunun cavablandırılması real vaxt rejimdə dərhal aparılır və sorğunun informasiya sistemində emalı müddətindən asılı olaraq ekranda sorğu edilən vergi ödəyicisinin ƏDV-nin məqsədləri üçün qeydiyyatda olub-olmaması barədə müvafiq informasiya göstərilir.*

**3.5. Elektron xidmətin yerinə yetirilməsinə nəzarət:**

**3.5.1. Nəzarət forması:***Elektron xidmət servisinin daim işlək vəziyyətdə olması Azərbaycan Respublikasının Vergilər Nazirliyi tərəfindən gündəlik nəzarətdə saxlanılır.*

**3.5.2. Nəzarət qaydası:***Bu xidmətin yerinə yetirilməsinə nəzarət Azərbaycan Respublikasının Vergilər Nazirliyinin* İnformasiya texnologiyaları mərkəzi *tərəfindən həyata keçirilir və bu prosesdə yaranan hər hansı anlaşılmazlığın aradan qaldırılması və ya metodiki dəstəyin göstərilməsi məqsədilə Azərbaycan Respublikasının Vergilər Nazirliyinin Çağrı Mərkəzi (195) fəaliyyət göstərir.*

**3.6. Elektron xidmətin göstərilməsi üzrə mübahisələr:***İstifadəçi elektron xidmətlə bağlı onu razı salmayan istənilən məsələ barədə inzibati qaydada yuxarı səlahiyyətli orqana (vəzifəli şəxsə) və məhkəməyə şikayət edə bilər.*

**3.6.1. İstifadəçinin şikayət etmək hüququ haqqında məlumat:***Elektron xidmətin göstərilməsindən və ya elektron xidmətin göstərilməsindən imtinadan qanunvericiliyə uyğun olaraq inzibati qaydada və məhkəməyə şikayət verilə bilər.*

**3.6.2. Şikayətin əsaslandırılması və baxılması üçün lazım olan informasiya:***İnzibati şikayətin forması “İnzibati icraat haqqında” Azərbaycan Respublikasının Qanununun 74-cü maddəsinə uyğun olmalıdır.*

**3.6.3. Şikayətin baxılma müddəti:***Şikayət inzibati orqana verildikdə, şikayətə “İnzibati icraat haqqında” Azərbaycan Respublikasının Qanunun 78-ci maddəsinə əsasən, 1 ay müddətinə baxılır.*

**3.6.4.***Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.*